Geroosterde perskes en parmaham met ’n romerige rissiesous | Voelgoed
Tuis Voelgoed Huis, ens Geroosterde perskes en parmaham met ’n romerige rissiesous
Geroosterde perskes en parmaham met ’n romerige rissiesous
’n Voorgereg van formaat! Hierdie geroosterde perskes en parmaham, met ’n romerige rissiesous, is ideaal.
12 dun snye Parmaham
2-3 perskes, in 12 wiggies gesny
12 klein vars salieblare
150 g roomkaas, teen kamertemperatuur
Tabasco-sous, na smaak
1 Stel die oond op 200 °C. Voer ’n bakplaat met bakpapier uit.
2 Plaas die snye Parmaham op ’n kapbord. Plaas ’n perskewiggie en ’n salieblaar op die kant van die vleis. Geur liggies met swartpeper en rol styf op. Plaas op die bakplaat en rooster tot die perskes sag en die ham bros is, ongeveer 8-10 minute.
3 Vir die rissiesous: Plaas die roomkaas, room en soet rissiesous in ’n menger en blits tot glad. Voeg ’n paar druppels Tabasco-sous na smaak by. Verdun dit met ’n paar druppels melk indien nodig.
4 Sit die perskes voor met die rissiesous in ’n aparte bakkie.
Artikel: Illanique van Aswegen
Foto’s: Adel Ferreira bygestaan deur Jömeri Mouton